
H O T Ă R Â R E A Nr.89
 Din 08 iulie 2021
Privind aprobarea prețului de vânzare a sortimentelor la lemnul de foc, esenţă fag pentru persoanele fizice şi juridice din Depozitul Beznea.
Având în vedere:

-  solicitarea O.S Brătcuţa R.A Bratca, înregistrată la Primăria comunei Bratca sub nr.1758/08.06.2021 prin care se propune Consiliului local al comunei Bratca aprobarea prețului de vânzare a sortimentelor la lemnul de foc, esenţă fag pentru persoanele fizice şi juridice din Depozitul Beznea, solicitarea fiind discutată în sedinţa consiliului local Bratca la data de 11.06.2021, fiind amânată adoptarea unei hotărâri în acest sens.

- adresa O.S Brătcuţa R.A Bratca nr.1931 din 30.06.2021, înregistrată la Primăria comunei Bratca sub nr.2025/30.06.2021 prin care se propune Consiliului local al comunei Bratca, aprobarea prețului de vânzare a sortimentelor la lemnul de foc, esenţă fag pentru persoanele fizice şi juridice din Depozitul Beznea, acestea fiind necesare pentru fundamentarea bugetului de venituri şi cheltuieli pentru Ocolul Silvic Brătcuţa R.A pe anul 2021.

- Referatul de aprobare inițiat de primarul comunei Bratca înregistrat sub nr.3133/06.07.2021 cu privire la stabilirea prețului de vânzare a sortimentelor la lemnul de foc, esenţă fag pentru persoanele fizice şi juridice din Depozitul Beznea.
- Raportul de specialitate nr.3134 /06.07.2021 cu privire la stabilirea prețului de vânzare a sortimentelor la lemnul de foc, esenţă fag pentru persoanele fizice şi juridice din Depozitul Beznea.
- avizele şi amendamentele comisiilor de specialitate din cadrul Consiliului local al comunei Bratca.

 
Ținând seama de prevederile:

- H.C.L nr.56/16.11.2004 cu privire la înfiinţarea Ocolului Silvic “Brătcuţa”-Bratca, ca Regie Publică Locală cu specific exclusiv silvic;

- art.4, art.12, art.13, art.20 alin.5) din anexa nr.1 la H.G nr.715/2017 pentru aprobarea <LLNK 12017     0120 341   0 14>Regulamentului de valorificare a masei lemnoase din fondul forestier proprietate publică.

- art.10 alin.1) și alin.2 lit.b), art.12, art.17 din Legea 46/2008 Codul silvic, cu modificările şi completările ulterioare;

- art.129 alin.2) lit.a) și c), alin.14) din O.U.G nr.57/2019 privind Codul administrativ, cu modificările şi completările ulterioare;

În baza prevederilor art.139 alin.1) și art.196 alin.1) lit.a) din O.U.G nr.57/2019 privind Codul administrativ, cu modificările şi completările ulterioare;
Cu 11 voturi pentru, 2 abțineri și 0 voturi împotrivă.
CONSILIUL LOCAL AL COMUNEI BRATCA   H O T Ă R Ă Ş T E :

Art.1 - Se aprobă prețul de vânzare a sortimentelor la lemnul de foc, esenţă fag pentru persoanele fizice şi juridice din Depozitul Beznea, după cum urmează:
	Nr. crt.
	Loc depozitare
	Sortimente material lemnos
	Preţ vechi/mc fără TVA 
	Preţ aprobat/mc fără TVA 

	1.
	Depozitul Beznea
	Lemn foc fag la metru
	210
	232

	2.
	Depozitul Beznea
	Lemn foc fag diverse dimensiuni (0,40 – 0,50)
	210
	244

	3.
	Depozitul Beznea
	Lemn foc fag diverse dimensiuni (0,25 – 0,35)
	210
	257,53


Art.2 - Prezenta hotărâre se comunică cu Instituţia Prefectului Judeţului Bihor, Primarul Comunei Bratca, O.S Brătcuţa R.A Bratca, dosar de ședință.

Art.3 - Cu urmărirea ducerii la îndeplinire a prezentei hotărâri se încredinţează O.S Brătcuţa R.A Bratca.    
                  PREŞEDINTE DE ŞEDINŢĂ        

